Netireoidna bolest
Netireoidna bolest ili eutiroidni sindrom predstavlja vrstu nepravilnosti u povratnoj kontroli štitnjače u kojoj su nivoi T3 i T4 hormona neuobičajeni, premda je sama aktivnost štitnjače normalna. Ovakvo stanje najčešće razvijaju pacijenti koji se prekomerno izgladnjuju ili već boluju od teških bolesti.

Uzroci 

Uzroci eutiroidnog sindroma uključuju velik broj akutnih i hroničnih stanja kao što su upala pluća, prekomerna dijeta i izgladnjivanje, sepsa, trauma, zloćudne bolesti, stres, nepravilnosti u radu srca, hipotermija, ciroza, hronična bolest bubrega, dijabetes. Pretpostavlja se da je eutiroidni sindrom usko povezan sa nizom bolesti, kao što je na primer upalna bolest creva.

Dijagnoza 

Bolesni pacijenti mogu imati normalan, nizak ili blago povišen nivo TSH hormona, zavisno od spektra bolesti. Na celokupni nivo T4 i T3 hormona može se uticati lekovima i promenama uzrokovanim vezajućim proteinima. Nivoi obrnutog T3 hormona uglavnom se povećavaju značajnom inhibicijom normalnog enzima Tipa 1 ili kao posledica smanjene razgradnje obrnutog T3 hormona. Nivoi slobodnog T3 i T4 hormona se smanjuju zavisno od težine bolesti. Posledično, pacijentu se može povisiti nivo kortikosteroida.

Terapija 
Niz istraživanja je proveden s ciljem pronalaska moguće terapije za eutiroidni sindrom. Međutim, proizvedeni su nedovoljni i delomično protivrečni rezultati. Uzrok tome moguće je pronaći u činjenici da je većina istraživane populacije bila heterogena usled nedostatka dosledne definicije ovoga sindroma.

Reference

Literatura

Spoljašnje veze 

 Overview at vghtc.gov.tw 
 Overview at merck.com

Тироидна обољења